Egidijus Anisimovas

Egidijus Anisimovas (g. 1975 m., Vilniuje) – Lietuvos fizikas, habilituotas fizinių mokslų daktaras.

 Biografija 

1993 m. baigė Vilniaus 45-ąją vidurinę mokyklą. 1993–1997 m. studijavo Vilniaus universiteto Fizikos fakultete. 1997 m. išvyko studijuoti teorinę fiziką Lundo universiteto (Švedija) doktorantūrojeAsmeninis Egidijaus Anisimovo tinklalapis VU Fizikos fakulteto Teorinės fizikos katedros svetainėje . Nuoroda tikrinta 2010-12-21.. Čia 2001 m. apgynė fizinių mokslų daktaro disertaciją „Skersinės supergardelės bendramačiuose magnetiniuose laukuose: elektroninė struktūra, transporto ir optinės savybės“ ()Lietuvos mokslininkų (registruojamų pagal išduotus mokslo laipsnių diplomus) sąrašas: fiziniai mokslai . Nuoroda tikrinta 2010-12-21.Swedish University Dissertations. Nuoroda tikrinta 2010-12-21.. 2001–2004 m. buvo Marie Curie stipendininkas ir vizituojantis tyrėjas Antverpeno universitete (Belgija). 2008 m. Vilniaus universitete apgynė habilituoto fizinių mokslų daktaro disertaciją „Kvantiniai taškai: kvantinės ir klasikinės fizikos sandūra“.

Nuo 2004 m. yra Puslaidininkių fizikos instituto vyresnysis mokslo darbuotojas, nuo 2006 m. dirba VU Fizikos fakulteto Teorinės fizikos katedroje.

 Mokslinė veikla 

Pagrindinės mokslinės veiklos kryptys: Vignerio kristalizacija, kvantinių taškų klasikinis aprašymas ir skaitmeninis modeliavimas elektrono ir skylės kompleksai surištuose kvantiniuose taškuose.

 Įvertinimas 

 2001–2004 m. – Marie Curie stipendija Antverpeno universitete (Belgija).
 2005 m. – jaunojo mokslininko valstybės stipendija.
 2009 m. – Lietuvos mokslo premija už darbų ciklą „Kvantinių nanodarinių modeliavimas (1994–2008 m.)“ (kartu su Algirdu Matuliu)2009 m. Lietuvos mokslo premijų laureatai. Nuoroda tikrinta 2010-12-21..

 Šaltiniai 

 Nuorodos 
 Asmeninė Egidijaus Anisimovo svetainė  

Kategorija:Lietuvos fizikai
Kategorija:Lietuvos mokslo premijos laureatai